Huitfeldt

Huitfeldt er opprinnelig en gammel dansk adelsslekt. Slekten innvandret til Norge ca.1581 med Anders Huitfeldt (o.1555–1620), da han i 1582 giftet seg med Margrete Pedersdatter (Litle), datter av befalingsmann på Akershus Peder Hanssen (Litle) og Ingeborg Nilsdatter (Gyldenløve). Anders Huitfeldt ble da eier av setegården Tronstad i Hurum, som i 220 år var i slektens eie.

Ved Hurum kirke ligger fremdeles Det Huitfeldtske gravkapell, oppført av amtmann Tønne Huitfeldt tidlig i 1660-årene og fornyet i 1750. Kapellet har en av landets største og rikeste samling av gamle kister, og det er fortsatt slektens gravsted.

I Danmark går slektens sikre stamrekke i mannslinjen tilbake til Henrik Nielssen i Vedtofte på Fyn som er nevnt i 1429.

Navn og våpenskjold 
Noen i middelalderen med navnet Hogenskild antas å være av samme slekt som Huitfeldt. Av disse er blant andre kjent ridderen Claus Hogenskild (nevnt 1386) og riksråden hr. Peder Hogenskild (o. 1400–1478), samt Magnus Hogenskild som rundt 1440 ble inngiftet i Finneslekten på Voss.
 
Slekten tok i 1526 navnet Huitfeldt i henhold til kong Frederik Is pålegg til den danske adel om å ta faste slektsnavn. Navnet Huitfeldt er dannet ut fra våpenskjoldet; et hvitt felt (dvs. sølv skjold) med en rød skråbjelke. Hjelmen har fem vekselvis røde og hvite faner. Skjoldet har påvirket Hurums kommunevåpen, fra 1979, som har på sølv bunn to blå skråbjelker dannet ved bølgesnitt.

Gods og gårder 
Slekten har eid en rekke gods og gårder i Norge, bl.a. Tronstad i Hurum, Skjelbred i Eiker, Tomb i Råde, Elingård i Fredrikstad, Kjølberg Herregård i Fredrikstad, Sanne i Sarpsborg og Hafslund hovedgård i Sarpsborg.

Noen kjente medlemmer 
Mange av slektens medlemmer har hatt fremstående stillinger og vært berømte i både Danmark og Norge:
 Otte Clausen til Orebygård og Berritsgård (død ca. 1529)
 Christoffer Huitfeldt til Berritsgård (1501–1559) – riksråd, etter reformasjonen lensherre i Trondhjem og på Bergenhus; sønn av Otte Clausen
 Peder Huitfeldt til Engestofte (o.1510–1584) – admiral, Norges kansler 1547–1565; sønn av Otte Clausen
 Povel Huitfeldt til Snidstrup (o.1520–1592) – stattholder og lensherre, den første danske stattholder i Norge 1572–1577; sønn av Otte Clausen.
 Claus Huitfeldt til Krumstrup (død 1590) – landsdommer på Lolland; sønn av Otte Clausen
 Arild Huitfeldt til Lillø (1546–1609) – rikskansler og historiker, forfatter av Danmarks Riges Krønicke; sønn av Christoffer Huitfeldt til Berritsgård
 Jacob Huitfeldt til Berritsgård (1547–1583) – lensmann i Trondhjem
 Hartvig Huitfeldt til Skjelbred (o.1583–1637) – berghauptmann i Norge
 Margrethe Huitfeldt til Sundsby i Båhuslen (1608–1683) – ansvarlig for en av Nordens største donasjoner; datter av Hartvig Huitfeldt til Skjelbred
 Anders Huitfeldt til Tronstad og Ulefos (død ca. 1620)
 Tønne Huitfeldt til Tronstad (1625–1677) – oberst, lensherre i Idd og Marker, senere amtmann, kjent som Haldens forsvarer i 1659 og 1660
 Iver Huitfeldt til Tronstad (1665–1710) – kommandør, som i slaget i Køge bugt i 1710 reddet flåten, men omkom; sønn av Tønne Huitfeldt (1625–1677)
 Christian Charlot Amalia Huitfeldt (1667–1745) – offiser; sønn av Tønne Huitfeldt (1625–1677)
 Henrik Jørgen Huitfeldt til Elingård, Kjølberg og Sanne (1674–1751) – generalløytnant; sønn av Tønne Huitfeldt (1625–1677)
 Hartvig Huitfeldt til Hafslund hovedgård (1677–1748) – general, utmerket seg i den store nordiske krig; sønn av Tønne Huitfeldt (1625–1677)
 Valentin Vilhelm Hartvig Huitfeldt (1719–1792) – generalmajor og godseier; sønn av Henrik Jørgen Huitfeldt
 Matthias Wilhelm Huitfeldt (1725–1803) – offiser og godseier; sønn av Hartvig Huitfeldt (1677–1748)
 Søster Huitfeldt (1760–1833) – mor til eidsvollsmennene Valentin Sibbern og Henrik Frederik Arild Sibbern
 Arild Christopher Huitfeldt fra Elingård (1769–1845) – major; utmerket seg i kampene i Enningdal i 1808
 Henrik Jørgen Huitfeldt-Kaas (1834–1905) – riksarkivar, innehaver av det Kaaselundske fideikommiss.
 Fritz Huitfeldt (1851–1938) – friluftsmann og forfatter
 Valentin Vilhelm Hartvig Huitfeldt-Kaas (1867–1941) – konservator ved Zoologisk museum i Oslo
 Henrik J. S. Huitfeldt (1907–1979) – redaktør i Aftenposten
 Carl Huitfeldt (1895–1949) – redaktør og forfatter i Aftenposten
 Tønne Huitfeldt (1925–2007) – generalløytnant
 Fritz Huitfeldt - politiker (Høyre)
 Anniken Huitfeldt – politiker og statsråd (Arbeiderpartiet).
 Astrid Huitfeldt – politiker (Arbeiderpartiet)
 Axel Huitfeldt – overrettssakfører (1847–1901); Axel Huitfeldts vei (Oslo) er oppkalt etter ham

Otte Clausen til Orebygård og Berritsgård (–ca. 1529). Tok i 1526 navnet Huitfeldt. Gift med Barbara Blå.
Christoffer Huitfeldt til Berritsgaard (1501–1559), riksråd,lensherre i Trondhjem og på Bergenhus. Ble g. Øllegaard Trolle, søster av Herluf Trolle
Arild Huitfeldt til Lillø slott (1546–1609), rikskansler og historiker som skrev "Danmarks Riges Krønicke"
Jacob Huitfeldt til Lillø og Berritsgård (1547–1583), lensmann i Trondhjem
Henrik Huitfeldt til Lillø (1583–1652), lensherre i Landskrona
Peder Huitfeldt til Engestofte (–1584), norsk kansler 1547–1565
Povel Huitfeldt (ca. 1520–1592), lensherre i Nordfjord 1546–1556, i 1572 utnevnt i det nyopprettede embetet som stattholder i Norge, befalingsmann på Akershus festning og lensherre over Akershus len. Han var samtidig amtmann i Akershus og Troms 1572–1577, og i Troms fra 1581 til sin død
Claus Huitfeldt til Krumstrup (ca. 1515–1590), landsdommer på Lolland
Anders Huitfeldt (ca. 1555–1620), gift 1582 med Margrete Pedersdatter (Litle), datter av befalingsmann Peder Hanssøn Litle og Ingeborg Nilsdatter Gyldenløve). Eide Tronstad Gård i Hurum
Hartvig Huitfeldt til Skjelbred (–1637), berghauptmann g. Bente Jensdatter Skak (–1622). 1 barn:
Margrethe Huitfeldt (1608–1683) legatstifter til Sundsby i Båhuslen
Jacob Huitfeldt til Tronstad (død 1632), tollforpakter g. Elsebe Gabrielsdtr Akeleye
Tønne Huitfeldt (1625–1677), oberst i Halden. Gift 1662 m. Helle Nold, og i 1673 m. Sophie Rosenkrantz, datter av Maren Bjelke (søster til Ove Bjelke, Henrik Bjelke og Jørgen Bjelke)
Iver Huitfeldt til Tronstad (1665–1710), sjøhelt og kommandør, g. Kirsten Røyem
Claus Huitfeldt (1649–1789) g. Anne Huitfeldt
Iver Huitfeldt til Tronstad (1742–1800), med ham døde denne grenen
Henrik Jørgen Huitfeldt til Elingård, Kjølberg og Sande (1674–1751), generalløytnant, gift med dikteren Birgitte Christine Kaas (1682–1761)
Valentin Vilhelm Hartvig Huitfeldt til Elingård (1719–1792), generalmajor, g. Ingeborg Reichwein.
Henrik Jørgen Huitfeldt (1757–1832), kaptein som 1801 arvet stamhuset Kaaselund på Fyn og tok navnet Huitfeldt-Kaas
Valentin Wilhelm Hartvig Huitfeldt (1795–1881) og Anne Margrethe Brochmann (1801–1870)
Henrik Jørgen Huitfeldt-Kaas (1834–1905), riksarkivar, g. 1865 gift med sin tremenning, Hanna Lovise Charlotte Huitfeldt (1845–1876). Arvet Kaasenlundske fideikommiss i 1881.
Valentin Vilhelm Hartvig Huitfeldt-Kaas (1867–1941), biolog, fideikomiss 1905
Hans Emil Huitfeldt-Kaas (1869–1948) sendemann, fideikommiss 1941
Hans Ludvig Carl Huitfeldt (1876–1969), lege, g. Gudrun Schibsted (1881–), datter av forlagsmann Amandus Schibsted
Cathrine Huitfeldt (1904–1991) g. Hans Julius Riddervold (1901–1986), adm.dir. i Aftenposten
Hans Huitfeldt Riddervold (1927–1980), direktør Schibsted, g. Tove Baumann
Henrik Jørgen Schibsted Huitfeldt (1907–1979), redaktør og medeier i Schibsted, g. 1935 med Sofie Helene Wigert (1913–1989)
Henrik Jørgen Huitfeldt (1936–), i ledelsen for Schibsted
Alexandra Huitfeldt (1940–)
Nicolai Frederik Reichwein Huitfeldt til Nes (1765–1820) major, g. Christine Sibbern
Hans Jørgen Hansen Huitfeldt (1806–1857) byfogd Ålesund, g. 1839 Clara Ambjørnsen og 1844 Frederikke Ambjørnsen
Carl Ludovico Huitfeldt (1842–1916) oberst
Carl Huitfeldt (1895–1949), redaktør
Tønne Huitfeldt (1925–2007) generalløytnant
Claus Huitfeldt (1927–1998) forlagsdirektør, g. Johanne Huitfeldt
Axel Huitfeldt (1847–1901) overrettssakfører, ga navn til Axel Huitfeldts vei (Oslo)
Nicolay Fritz Reichwein Huitfeldt (1851–1938) forretningsmann og skipionér
Otte Huitfeldt (1908–1986), lagdommer
Fritz Huitfeldt (1939–2022) politiker (Høyre)
Iver Huitfeldt (1943–) lagdommer, g. lektor Sidsel Scharning (1940–1990)
Anniken Huitfeldt (1969–), politiker (Ap)
Astrid Huitfeldt (1977–) politiker (Ap)
Arild Christopher Huitfeldt (1769–1845) fenrik som 12-åring, senere major, g. Anna Wiel og bosatt Eskeviken i Halden
Arild Christopher Huitfeldt (1813–1877) g. Marie Garman
Arild Christopher Huitfeldt (1847–1891) minister i Madrid
Maria Arilda Virginie Huitfeldt (1849–1936) g. konsul og skipsreder Halvard Bachke (1838–1875)
Halvard Bachke (1873–1948) ambassadør, g. 1917 med Ragna Othilie Thoresen (1880–1945)
Ivar Huitfeldt (1848–1910) brukseier i Trondheim
Arild Rosenkrantz Huitfeldt (1878–1945) minister i Peru
Tønne Huitfeldt (1882–1952) brukseier og Høyre-politiker, g. Esther Middelthon, datter av Cornelius Middelthon
Arild Huitfeldt (brukseier) (1929–2011), brukseier Moen i Klæbu
Alexandra Huitfeldt (1886–1972), g. stortingsmann, rådmann og ingeniør Rudolf Falck Ræder
Hartvig Huitfeldt (1677–1748), general, g. Karen Werenskiold (1700–1778), datter av Niels Werenskiold fra Hafslund hovedgård, som de overtok. Karen solgte Hafslund c. 1757 og flyttet til Danmark, der hun 1757–1767 var overhoffmesterinne
Sophie Rigborg Amalie Huitfeldt (1723–1776) g. general og kammerherre Frederik Christian Otto Wedel-Jarlsberg (1718–1776)
Se Wedel-Jarlsberg for mange kjente efterkommere
Matthias Wilhelm Huitfeldt til Clausholm (1725–1803), stiftsamtmann i Aarhus, geheimekonferensråd, opprettet det Hvitfeldtske fideikommiss, g. hoffrøken Sophie von Linstow (1731–1753) og Charlotte von Raben (1731–1798)
Frederikke Juliane Huitfeld (1757–1819) g. Heinrich Friccius von Schilden-Huitfeldt (1745–1816), arvet Clausholm, ingen barn.
Birte Huitfeldt (1768–1788) g. stiftamtmann Gebhard Moltke (1764–1851), ble stamfar til de danske grevene Moltke-Hvitfeldt.

Litteratur

Norsk 
 H.J. Huitfeldt-Kaas: Efterretninger om familien Huitfeldt, Kristiania 1908
Hallvard Trætteberg: Norges våbenmerker.Norske by- og adelsvåben, hefte med klistremerker utgitt av Kaffe Hag, Oslo 1933
Hans Cappelen: Norske slektsvåpen Oslo 1969 (2. opplag 1976), side 131
 Hans Cappelen og  Knut Johannessen : Norske kommunevåpen, Oslo 1987, side 97
 Anders Bjønnes m.fl. (redaktører): Segltegninger fra hyllingene i Norge 1591 og 1610, utgitt av Norsk Slektshistorisk Forening, Oslo 2010, side 219 (Anders Huitfeldts våpensegl i 1591)
Carl Huitfeldt: Slekten Huitfeldt - 600 år i Danmarks og Norges historie, Oslo 2012

Utenlandsk 
 Anders Thiset og P.L. Wittrup: Nyt dansk Adelslexikon,København 1904 
 A. Thiset: Danske Adelige Sigiller fra det XV., XVI. og XVII. Aarhundrede, København 1905, plansjene L XXIII (reprotrykk København 1977)
Danmarks Adels Aarbog, København 1887 og 1949
 Sven Tito Achen: Danske adelsvåbener. En heraldisk nøgle, København 1973, side 445
 Allan Tønnesen (redaktør), Magtens besegling. Enevoldsarveregeringsakterne af 1661 og 1662 underskrevet og beseglet af stænderne i Danmark, Norge, Island og Færøerne, Syddansk Universitetsforlag, Odense 2013, 583 s., ISBN 9788776746612, side 364 med kort biografi og våpensegl for Tønne Huitfeldt som representant for den norske adelen i 1661.

Referanser 

 
Våpenførende slekter